દાહોદ અનાજ મહાજન સાર્વજનિક એજ્યુકેશન સોસાયટી સંચાલિત સ્વનિર્ભર માધ્યમિક શાળાના ત્રણ અને લીટલ ફ્લાવર સ્કૂલના એક વિદ્યાર્થી મળી કુલ ચાર વિદ્યાર્થીઓના કાળીડેમ ખાતેના તળાવમાં ડુબી જવાથી કરૂણ મોત નિપજ્યા હતા. બુધવારે સવારે એસ.એસ.સી. બોર્ડની પરીક્ષા હોઇ અન્ય શાળાઓ સવારે 9 કલાકે વહેલી છુટી જવા પામી હતી ત્યારે દાહોદની સ્વનિર્ભર માધ્યમિક શાળાના ધોરણ 9માં અભ્યાસ કરતાં ભાર્ગવ પરેશકુમાર ઘોડીયા, બાંગડીયા ચિરાગ પ્રવિણસિંહ તથા મકવાણા રેનીસ સેમ્યુઅલ અને લીટલ ફ્લાવરના ધોરણ 8માં ભણતા પરમાર નિકુંજ જગદીશભાઇ બપોરે લગભગ 1 વાગ્યાના અરસામાં દાહોદથી કાળીડેમ જવા નિકળ્યા હતા.